## Elisa Núñez es reuneix amb els representants del Col·legi de Registradors d’Espanya

*** La consellera aposta per mantindre un diàleg permanent i fluid per a assolir una millora en la prestació del servei públic**

La consellera de Justícia i Interior, Elisa Núñez, ha rebut aquest dimarts els representants del Col·legi de Registradors d’Espanya i els ha mostrat la seua predisposició a col·laborar-hi i coordinar, juntament amb els professionals del sector, les actuacions pendents, i de futur, que es desenvolupen durant aquesta legislatura.

Núñez ha assegurat que des de la Conselleria de Justícia s’apostarà pel diàleg “permanent i fluid” enfront dels principals reptes i objectius que es plantegen, i ha subratllat la seua intenció de “treballar per a assolir una millora de l’exercici de la professió, la protecció dels drets del col·lectiu i la prestació del servei públic”.

A aquesta primera presa de contacte, que ha tingut lloc a la seu de la Conselleria de Justícia, han assistit la degana del Col·legi de Registradors d’Espanya, M. Emilia Adán García, i el degà territorial del Col·legi de Registradors de la Comunitat Valenciana, Carlos Javier Orts. A més, hi han estat presents el sotssecretari de Justícia i Interior, Luís Manuel Martín, i el secretari autonòmic de Justícia, Eduardo Luís Ruíz.

Fecha: 01/08/2023